Restricții controversate în New York. Noile măsuri au stârnit un val de reacții la adresa primarului De Blasio.
Orașul New York închide școlile, dar lasă localurile și sălile de sport deschise. Decizia închiderii școlilor a șocat părinți, copii dar și alți oficiali din New York. Primarul Bill de Blasio a invocat depășirea pragului de 3% teste COVID pozitive.
Restaurantul a luat-o înaintea școlii la New York. Orele sunt suspendate de astăzi. Rata de contaminare cu noul coronavirus a sărit de trei la sută în ultima săptămână.Lakey Wolff, mama unui elev din metropola care tocmai reluase cursurile acum două luni, este consternată. Restaurantele și sălile de sport rămân deschise. "Este mare păcat că acestor copii le este interzisă educația, în timp ce noi putem să luăm cina într-un restaurant. Nu are deloc sens pentru mine, nu are deloc sens", a declarat Lakey Wolff, mama unui elev din New York.Șeful comisiei de educație din metropolă pretinde că școlile nu trebuiau închise. În ultimele două luni, rata de contaminare a fost sub unu la sută la cursuri.Primarul democrat al New Yorkului insistă că a luat cea mai bună decizie. "Vreau să afirm că suntem nefericiți că s-a ajuns la acest moment, dar că suntem hotărâți să luptăm mai departe. Asta fac newyorkezii", a spus Bill de Blasio, primarul orașului New York.